Eugenius servus servorum Dei venerabilibus fratribus Lugdunensi  Bisuntino Archiepiscopis,  Matisconensi  Cabilonensi Episcopis, salutem  apostolicam benedictionem. Prædecessor noster felicis memoriæ Papa Calixtus, sicut ex litteris ipsius intelleximus, Trinortium veniens, atque paci  securitati ipsius loci pro sui officii debito cupiens providere, terminos circumquâque poni præcepit, infra quos videlicet terminos, sicut per cruces juxtà terræ consuetudinem distincti sunt, captiones, deprædationes, assultus, vel aliquid hujusmodi fieri penitùs interdixit. Cujus nos vestigiis inhærentes, quod ab ipso super hoc statutum est, Sedis Apostolicæ auctoritate firmamus,  observari præcipimus. Si quis igitur huic ipsius constitutioni,  nostræ confirmationi contraire audaci temeritate præsumpserit, à divinis officiis donec satisfecerit, suspendatur. Quicumque verò observator extiterit, omnipotentis Dei,  Apostolorum ejus benedictionem  gratiam consequatur. Datum apud Masnile Lamberti II. Nonas Aprilis.